 Onye minista nke ntà nala anyị na-ahụ maka ihe ndị a na-egwuputasị nala bụ Dọkịnta Ibe Kachiukwu edegarala onyeisi ala bụ Muhammad Buharị akwụkwọ ikpesara ya na nwa amadi ahụ bụ onyeisi ụlọ ọrụ NNPC bụ Dọkịnta Maikanti Baru na-eleda ya anya ma na-akpazuga ya nakụkụ wee na-arụ ọrụ dị iche iche ọ na-arụ nụlọ ọrụ ahụ.  Maazị Kachikwu mere ka a mara nke a nozi o zigaara onye isi ala gbasaara otu ihe siri gbata kwụrụ na ngalaba ahụ netiti ya na maazị Baru nakwa otu Baru si ahazi ihe nụlọ ọrụ NNPC ahụ.Ọ sị na Baru anaghị agbaso usoro na ụkpụrụ kwesiri ekwesi were eme dị iche iche ọ na-eme, ma sịkwa na ya bụ nwoke enyela ọtụtụ ọrụ ngo dị iche iche nụlọ ọrụ ahụ, na-emeghị ka ya onwe ya bụ minista mara banyere nke ahụ. 